TRUE มอบของขวัญ “ลูกค้า” รับสิทธิพิเศษผ่านแอป 2 มี.ค.-31 พ.ค.นี้
TRUE มอบของขวัญวันหยุดให้ “ลูกค้าทรูและดีแทค” ภายใต้แคมเปญ “สุขยิ่งกว่า เมื่อมีกันและกัน” กดรับสิทธิพิเศษได้ที่แอปพลิเคชัน ทรูไอดี และดีแทค ตั้งแต่ 2 มี.ค.-31 พ.ค.66
TRUE มอบของขวัญวันหยุดให้ “ลูกค้าทรูและดีแทค” ภายใต้แคมเปญ “สุขยิ่งกว่า เมื่อมีกันและกัน” กดรับสิทธิพิเศษได้ที่แอปพลิเคชัน ทรูไอดี และดีแทค ตั้งแต่ 2 มี.ค.-31 พ.ค.66
4 มี.ค. 2566

นายฐานพล มานะวุฒิเวช หัวหน้าคณะผู้บริหารด้านการตลาด บริษัท ทรู คอร์ปอเรชั่น จำกัด (มหาชน) หรือ TRUE  กล่าวว่า ในโอกาสที่บริษัท และบริษัท โทเทิ่ล แอ็คเซ็ส คอมมูนิเคชัน จํากัด (มหาชน) หรือ DTAC ได้ฤกษ์ดีที่ได้รวมกันเป็นบริษัทใหม่เป็นบริษัทเทคโนโลยีโทรคมนาคมของไทยที่จะรวมศักยภาพของทั้งสองบริษัทเข้าด้วยกัน เพื่อสร้างสิ่งที่ดียิ่งกว่าให้กับลูกค้าชาวไทยทุกท่าน ซึ่งทั้งสองแบรนด์ยังคงให้บริการลูกค้าทุกท่านเช่นเดิม โดยลูกค้าไม่ต้องดำเนินการเปลี่ยนแปลงทำธุรกรรมใหม่แต่อย่างใดยังสามารถใช้สินค้าและบริการภายใต้ทั้งสองแบรนด์อย่างต่อเนื่องต่อไป
สำหรับการรวมกันครั้งนี้ เพื่อนำไปสู่ “ชีวิตดีกว่า เมื่อมีกันและกัน” (Better Together) จะเป็นการผสานศักยภาพด้านเครือข่าย เพิ่มความครอบคลุม และทั่วถึงให้มากยิ่งขึ้นกว่าเดิม รวมทั้งลูกค้าทรูและดีแทคจะสามารถเข้าถึงผลิตภัณฑ์ต่างๆ ที่หลากหลายยิ่งขึ้น ได้สิทธิพิเศษเพิ่มเติม และมีความคุ้มค่าที่มากขึ้น โดยบริษัทได้เตรียมสิทธิพิเศษให้ลูกค้าได้รับความสุขมากยิ่งขึ้นจากของขวัญพิเศษ “สุขยิ่งกว่า เมื่อมีกันและกัน” ดังนี้
1.ดูฟรีแพ็กเกจฟุตบอลพรีเมียร์ลีก EPL 22/23 นาน 30 วัน ผ่าน TrueID ซึ่ง “ศึกแดงเดือด” ระหว่างลิเวอร์พูล กับ แมนเชสเตอร์ ยูไนเต็ด จะถ่ายทอดสดให้รับชมในวันที่ 5 มีนาคมนี้ เตรียมตัว ระเบิดความมันส์ทางทรูไอดี ผ่านทุกแพลตฟอร์ม ทั้งแอป เว็บไซต์ และกล่อง TrueID TV  โดยลูกค้าทรูสามารถกดรับสิทธิ์ได้ทางแอป TrueID และ ลูกค้าดีแทคสามารถกดรับสิทธิ์ได้ทาง dtac app พร้อมนำรหัส ไปรับชมอย่างเต็มอิ่มบนแอปทรูไอดี และฟรีแพ็กเกจชมทรูไอดีพลัส, TrueVisions NOW Lite ให้ชมหนัง ซีรีส์ และคอนเทนต์ระดับโลกต่อเนื่อง นาน 30 วัน
2.เครื่องดื่มฟรี 1 ล้านแก้ว เลือกรับสิทธิ์จาก 3 แบรนด์ดัง All Café, KOI The และ DAKASI รับสิทธิ์ได้ในวันที่ 10 มีนาคม 2566 และ 24 มีนาคม 2566
3.ฟรีเน็ตเต็มสปีด 10 GB ใช้ได้นาน 7 วัน สำหรับลูกค้ารายเดือนและเติมเงิน
สำหรับสิทธิพิเศษเฉพาะลูกค้าทรูแบล็ค และลูกค้าดีแทค Platinum Blue Merber เลือกรับฟรีเมนู a la carte ณ ร้านค้าภายในสนามบินที่ร่วมรายการ เพิ่มความพิเศษก่อนไฟลท์บินของคุณ หรือเลือกรับเซ็ตป๊อปคอร์นและเครื่องดื่ม ไซส์ L ที่เมเจอร์ ซีนีเพล็กซ์ ให้การดูหนัง เพลิดเพลินยิ่งขึ้น
นอกจากนี้ยังมีสิทธิพิเศษอีกมากมาย อาทิ โค้ดส่วนลดค่าปรึกษาแพทย์ ผ่านแอปพลิเคชันหมอดี 100 บาท, โค้ดส่วนลดสินค้า IoT True Living Tech มูลค่า 1,000 บาท, ฟรีสิทธิ์อัปเกรดระดับสมาชิก และคูปองส่วนลด 50% สูงสุด 50 บาท จาก Gaming Nation, ฟรีโค้ดส่วนลด 15% สำหรับซื้อประกันเดินทาง หรือ ประกันชีวิต จาก dSurance, อิ่มกับทรูและดีแทค ที่ศูนย์การค้าเซ็นทรัล (เริ่ม 1 เมษายน 2566) โดยลูกค้าทรู – ดีแทคสามารถกดรับสิทธิ์ได้ตั้งแต่ 2 มีนาคม 2566 – 31 พฤษภาคม 2566 
ทั้งนี้ลูกค้าทรู รับสิทธิพิเศษได้ที่แอปพลิเคชัน ทรูไอดี หรือสอบถามข้อมูลเพิ่มเติมได้ที่ทรู คอลล์ เซ็นเตอร์ 1242  และ https://www.true.th/bettertogether/privilege ส่วนลูกค้าดีแทค รับสิทธิพิเศษได้ที่ ดีแทค แอป หรือสอบถามข้อมูลเพิ่มเติมได้ที่คอลเซ็นเตอร์ 1678 dtac business คอลเซ็นเตอร์ 1431 และ https://www.dtac.co.th 